UZNESENIE VLÁDY SLOVENSKEJ REPUBLIKY
č. 947
z 21. augusta 2002

k analýze požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ pre rok 2003

Číslo materiálu:	5761/2002	
Predkladateľ:	podpredsedníčka vlády M. Kadlečíková	
Vláda
A.	schvaľuje
A.1.	analýzu požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ pre rok 2003 s pripomienkou prijatou na rokovaní vlády;
B.	ukladá
ministrovi financií 
B.1.	pri príprave štátneho rozpočtu na rok 2003 vytvoriť v kapitole Všeobecná pokladničná správa účelovo viazanú rezervu, v ktorej budú alokované rozpočtové prostriedky na zabezpečenie administratívnych potrieb a nových inštitúcií súvisiacich s implementáciou práva EÚ pre rok 2003 pre 718 pracovných miest v celej štruktúre ekonomickej klasifikácie 
	do predloženia návrhu zákona o štátnom rozpočte na rok 2003 na rokovanie vlády  
B.2.	vykonať zmenu záväzných ukazovateľov štátneho rozpočtu na rok 2003 v príslušných rozpočtových kapitolách na základe žiadosti ústredného orgánu štátnej správy SR v súlade so skutočným počtom prijatých zamestnancov a na tento účel uvoľniť finančné prostriedky z kapitoly Všeobecná pokladničná správa v celej štruktúre ekonomickej klasifikácie
	po doručení žiadostí o zmenu záväzných ukazovateľov

ministrom 
predsedom ostatných ústredných orgánov štátnej správy SR
B.3.	predložiť Ministerstvu financií SR žiadosť na zmenu záväzných ukazovateľov štátneho rozpočtu v roku 2003
	do 31. augusta 2003
do 5. decembra 2003
B.4.	vypracovať detailný vnútorný audit príslušného ministerstva alebo ústredného orgánu štátnej správy SR, ktorého cieľom bude zefektívniť a prispôsobiť vnútornú organizačnú štruktúru príslušného ministerstva alebo ústredného orgánu štátnej správy SR fungovaniu v podmienkach členstva v Európskej únii a predložiť ho na rokovanie vlády
	do 1. apríla 2003
B.5.	upraviť riadiacu a organizačnú štruktúru príslušného ministerstva alebo ústredného orgánu štátnej správy SR na základe vypracovaného auditu a pri vytváraní nových pracovných pozícií vyplývajúcich z organizačných zmien súvisiacich so vstupom do Európskej únie využívať vnútorné personálne zdroje príslušného ministerstva alebo ústredného orgánu štátnej správy SR
	v priebehu roku 2003 s ukončením úlohy k 1. januáru 2004
B.6.	predkladať informáciu o plnení úlohy uvedenej v bode B.5 tohto uznesenia na rokovanie vlády
	k 1. júlu 2003 a 1. februáru 2004
B.7.	používať finančné prostriedky pridelené na základe tohto materiálu výlučne na odmeňovanie a vytvorenie efektívnych pracovných podmienok pre novoprijatých pracovníkov a na pracovníkov, ktorí sa podieľajú na prístupovom procese SR do EÚ
	trvalo
predsedovi Úradu pre štátnu službu
B.8.	zabezpečiť výber a prijatie nových zamestnancov potrebných na implementáciu práva EÚ v súlade so špecifikovanými úlohami a počtami osôb uvedenými v tabuľkovej časti predloženého materiálu
	k 15. januáru 2003 a priebežne
B.9.	predkladať informáciu o plnení úlohy uvedenej v bode B.8 tohto uznesenia na rokovanie vlády
	k 1. aprílu 2003 a štvrťročne.
Vykonajú:	ministri 
predsedovia ostatných ústredných orgánov štátnej správy SR

Na vedomie:	guvernér Národnej banky Slovenska
		predseda Najvyššieho kontrolného úradu SR
		predseda Najvyššieho súdu SR
		generálny prokurátor